ประกาศธนาคารแห่งประเทศไทยที่ สนส. 5 / 2555 เรื่อง หลักเกณฑ์การดํารงเงินกองทุนขั้นต่ําสําหรับความเสี่ยงด้านปฏิบัติการ โดย Advanced Measurement Approaches (วิธี AMA)---------------------------------------อื่นๆ - 1. เหตุผลในการออกประกาศ ตามที่ธนาคารแห่งประเทศไทยได้ออกประกาศธนาคารแห่งประเทศไทยว่าด้วยหลักเกณฑ์การดํารงเงินกองทุนขั้นต่ําสําหรับความเสี่ยงด้านปฏิบัติการ กําหนดให้ธนาคารพาณิชย์ต้องดํารงเงินกองทุนขั้นต่ําตามกฎหมายสําหรับความเสี่ยงด้านปฏิบัติการ โดยให้ธนาคารพาณิชย์คํานวณมูลค่าเทียบเท่าสินทรัพย์เสี่ยงด้านปฏิบัติการเพื่อนําไปคํานวณรวมกับสินทรัพย์เสี่ยงด้านตลาด และสินทรัพย์เสี่ยงด้านเครดิต เพื่อประเมินความเพียงพอของเงินกองทุนของธนาคารพาณิชย์ และให้ธนาคารพาณิชย์สามารถเลือกใช้วิธีการคํานวณมูลค่าเทียบเท่าสินทรัพย์เสี่ยงด้านปฏิบัติการได้แก่ Basic Indicator Approach (วิธี BIA) และ Standardised Approach (วิธี SA-OR) ที่เหมาะสมกับความซับซ้อนของการดําเนินธุรกิจ ระดับความเสี่ยงและระบบการบริหารความเสี่ยงด้านปฏิบัติการนั้น ในประกาศฉบับนี้ ธนาคารแห่งประเทศไทยกําหนดวิธีการคํานวณมูลค่าเทียบเท่าสินทรัพย์เสี่ยงด้านปฏิบัติการเพิ่มเติม ได้แก่ Advanced Measurement Approaches (วิธี AMA) ซึ่งอ้างอิงแนวทางจากส่วนหนึ่งของ The First Pillar - Minimum Capital Requirements ใน International Convergence of Capital Measurement and Capital Standards - A Revised Framework (Comprehensive Version: June 2006) และ Operational Risk - Supervisory Guidelines for the Advanced Measurement Approaches (June 2011) ของ Basel Committee on Banking Supervision (BCBS) โดยธนาคารพาณิชย์ที่ประสงค์จะใช้วิธี AMA ในการคํานวณมูลค่าเทียบเท่าสินทรัพย์เสี่ยงด้านปฏิบัติการต้องมีคุณสมบัติผ่านเกณฑ์การขออนุญาตใช้วิธี AMA และสามารถปฏิบัติตามเกณฑ์มาตรฐานชั้นต่ําที่ธนาคารแห่งประเทศไทยกําหนดได้ และจะต้องได้รับอนุญาตจากธนาคารแห่งประเทศไทยก่อน จึงจะสามารถใช้วิธีดังกล่าวได้ ทั้งนี้ ธนาคารพาณิชย์ต้องนํามูลค่าเทียบเท่าสินทรัพย์เสี่ยงด้านปฏิบัติการโดยวิธี AMA หรือโดยวิธี AMA ร่วมกับวิธีอื่น (วิธี BIA หรือวิธี SA-OR หากได้รับอนุญาตจากธนาคารแห่งประเทศไทย) ที่คํานวณได้ไปรวมกับสินทรัพย์เสี่ยงด้านเครดิตและสินทรัพย์เสี่ยงด้านตลาด เพื่อประเมินความเพียงพอของเงินกองทุนของธนาคารพาณิชย์ตามประกาศธนาคารแห่งประเทศไทยว่าด้วยหลักเกณฑ์การกํากับดูแลเงินกองทุนสําหรับธนาคารพาณิชย์ต่อไปอื่นๆ - 2. อํานาจตามกฎหมาย อาศัยอํานาจตามความในมาตรา 29 มาตรา 30 และมาตรา 32 แห่งพระราชบัญญัติธุรกิจสถาบันการเงิน พ.ศ. 2551 อันเป็นกฎหมายที่มีบทบัญญัติบางประการเกี่ยวกับการจํากัดสิทธิเสรีภาพของบุคคลซึ่งมาตรา 29 ประกอบกับมาตรา 31 มาตรา 33 มาตรา 36 มาตรา 39 มาตรา 41 และมาตรา 43 ของรัฐธรรมนูญแห่งราชอาณาจักรไทยบัญญัติให้กระทําได้โดยอาศัยอํานาจตามบทบัญญัติแห่งกฎหมายธนาคารแห่งประเทศไทยออกหลักเกณฑ์การดํารงเงินกองทุนขั้นต่ําสําหรับความเสี่ยงด้านปฏิบัติการโดย Advanced Measurement Approaches (วิธี AMA) และให้ธนาคารพาณิชย์ที่ประสงค์จะใช้วิธี AMA ถือปฏิบัติตามความในประกาศฉบับนี้อื่นๆ - 3. ขอบเขตการบังคับใช้ ประกาศฉบับนี้ให้ใช้บังคับกับธนาคารพาณิชย์ตามกฎหมายว่าด้วยธุรกิจสถาบันการเงินทุกธนาคารอื่นๆ - 4. วันเริ่มต้นบังคับใช้ 4.1 คําจํากัดความ ในประกาศฉบับนี้ "ความเสี่ยงด้านปฏิบัติการ (Operational risk)" หมายความว่า ความเสี่ยงที่จะเกิดความเสียหายต่าง ๆ อันเนื่องมาจากความไม่เพียงพอหรือความบกพร่องของกระบวนการภายใน บุคลากร และระบบงานของธนาคารพาณิชย์ หรือจากเหตุการณ์ภายนอกธนาคารพาณิชย์ รวมถึงความเสี่ยงด้านกฎหมาย(เช่น ความเสี่ยงต่อการถูกฟ้องร้อง ถูกดําเนินคดีตามกฎหมาย ถูกทางการเปรียบเทียบปรับ หรือความเสี่ยงจากความเสียหายที่จะต้องปฏิบัติตามสัญญาประนีประนอมยอมความนอกศาล เป็นต้น) แต่ไม่รวมความเสี่ยงด้านกลยุทธ์ (Strategic risk) และด้านชื่อเสียง (Reputational risk) "ความเสียหายด้านปฏิบัติการ (Operational loss)" หมายความว่า มูลค่าความเสียหายหรือค่าใช้จ่ายทั้งหมดที่เกี่ยวข้องกับเหตุการณ์ความเสียหายด้านปฏิบัติการ (Operational loss event) โดยไม่รวมถึงค่าเสียโอกาส (Opportunity cost) รายได้ที่พลาดโอกาสได้รับ (Forgone revenue) (เช่นธนาคารพาณิชย์พลาดโอกาสที่จะได้รับรายได้ค่าธรรมเนียมจากการบริการลูกค้า เนื่องจากระบบงาน IT ขัดข้องโดยไม่สามารถใช้งานได้ตามปกติ เป็นต้น) และต้นทุนต่าง ๆ ที่เกี่ยวข้องกับการปรับปรุงการบริหารความเสี่ยงและการควบคุมความเสี่ยงเพื่อป้องกันความเสียหายด้านปฏิบัติการที่อาจเกิดขึ้นในอนาคต "Expected loss (EL)" หมายความว่า ค่าความเสียหายด้านปฏิบัติการที่คาดว่าจะเกิดขึ้น "Unexpected loss (UL)" หมายความว่า ค่าความเสียหายด้านปฏิบัติการที่เกินกว่าระดับที่คาดไว้ "ฐานเงินกองทุนขั้นต่ําสําหรับความเสี่ยงด้านปฏิบัติการโดยวิธี AMA" หมายความว่าระดับเงินกองทุนขั้นต่ําที่คํานวณได้จากการใช้วิธีการและ/หรือแบบจําลองภายใน (Internal model) ของธนาคารพาณิชย์เอง เพื่อรองรับค่าความเสียหายด้านปฏิบัติการที่คาดว่าจะเกิดขึ้น (Expected loss - EL) และค่าความเสียหายด้านปฏิบัติการที่เกินกว่าระดับที่คาดไว้ (Unexpected loss - UL) "ฐานเงินกองทุนขั้นต่ําสําหรับความเสี่ยงด้านปฏิบัติการ" หมายความว่า ฐานเงินกองทุนขั้นต่ําสําหรับความเสี่ยงด้านปฏิบัติการโดยวิธี AMA รวมกับฐานเงินกองทุนขั้นต่ําสําหรับความเสี่ยงด้านปฏิบัติการโดยวิธีอื่น (หากได้รับอนุญาตจากธนาคารแห่งประเทศไทยให้ใช้วิธี AMA ร่วมกับวิธีอื่น) "มูลค่าเทียบเท่าสินทรัพย์เสี่ยงด้านปฏิบัติการ" หมายความว่า ค่าระบุระดับความเสี่ยงด้านปฏิบัติการที่คํานวณตามหลักเกณฑ์ที่ธนาคารแห่งประเทศไทยกําหนด เพื่อใช้ในการคํานวณรวมกับสินทรัพย์เสี่ยงด้านเครดิตและสินทรัพย์เสี่ยงด้านตลาดเพื่อหาเงินกองทุนขั้นต่ําที่ธนาคารพาณิชย์ต้องดํารงตามกฎหมาย "เงินกองทุนขั้นต่ําตามกฎหมายสําหรับความเสี่ยงด้านปฏิบัติการ" หมายความว่า เงินกองทุนขั้นต่ําที่ธนาคารพาณิชย์ต้องดํารงตามกฎหมายเพื่อรองรับความเสี่ยงด้านปฏิบัติการ ซึ่งเท่ากับมูลค่าเทียบเท่าสินทรัพย์เสี่ยงด้านปฏิบัติการคูณด้วยอัตราส่วนเงินกองทุนตามประกาศธนาคารแห่งประเทศไทยว่าด้วยหลักเกณฑ์การกํากับดูแลเงินกองทุนสําหรับธนาคารพาณิชย์ "การบริหารความเสี่ยงด้านปฏิบัติการ (Operational risk management)" หมายความว่า การระบุ ประเมิน วัด ติดตาม ควบคุม และจัดการหรือปรับลดความเสี่ยงด้านปฏิบัติการ "กรอบการบริหารความเสี่ยงด้านปฏิบัติการ (Operational risk management framework)" หมายความว่า นโยบาย กลยุทธ์และกรอบวิธีปฏิบัติที่ธนาคารพาณิชย์ใช้ในการบริหารความเสี่ยงด้านปฏิบัติการ ซึ่งประกอบด้วยการระบุ ประเมิน วัด ติดตาม ควบคุม และจัดการหรือปรับลดความเสี่ยงด้านปฏิบัติการ "ระบบการวัดความเสี่ยงด้านปฏิบัติการ (Operational risk measurement system)" หมายความว่า ระบบ กระบวนการ วิธีการ แบบจําลอง และข้อมูลที่ใช้ในการวัดความเสี่ยงของธนาคารพาณิชย์ ซึ่งเป็นส่วนหนึ่งของกรอบการบริหารความเสี่ยงด้านปฏิบัติการ "ลักษณะความเสี่ยงด้านปฏิบัติการ (Operational risk profile)" หมายความว่ารายละเอียดและระดับความเสี่ยงด้านปฏิบัติการซึ่งใช้เป็นข้อมูลในการบริหารความเสี่ยงของธนาคารพาณิชย์ เช่น การกระจายตัวของความเสี่ยงด้านปฏิบัติการว่าอยู่ที่สายธุรกิจใดและจัดอยู่ในประเภทเหตุการณ์ความเสียหายใด และผลจากการพิจารณาตัวชี้วัดความเสี่ยงด้านปฏิบัติการที่สําคัญ (Key Risk Indicator - KRI) "ข้อมูล 4 ประเภท (Four element)" หมายความว่า ข้อมูลความหายด้านปฏิบัติการ 4 ประเภทที่ใช้เป็นองค์ประกอบในระบบการวัดความเสี่ยงด้านปฏิบัติการเพื่อคํานวณฐานกองทุนขั้นต่ําสําหรับความเสี่ยงด้านปฏิบัติการโดยวิธี AMA ซึ่งประกอบไปด้วยข้อมูลภายใน (Internal data) ข้อมูลภายนอก (External data) การวิเคราะห์สถานกาณจําลอง (Scenario analysis) และปัจจัยสภาพแวดล้อมทางธุรกิจและการควบคุมภายใน (Business environment and internal control factors) "คณะกรรมการ" หมายความว่า คณะกรรมการของธนาคารพาณิชย์ โดยในกรณีบริษัทลูกหรือสาขาของธนาคารพาณิชย์ต่างประเทศ อาจหมายถึง ผู้จัดการหรือผู้บริหารสูงสุด โดยอนุโลม "ผู้บริหารระดับสูง" หมายความว่า ผู้บริหารของธนาคารพาณิชย์ระดับผู้อํานวยการฝ่าย(หรือเทียบเท่า) ขึ้นไป 4.2 หลักการ ธนาคารแห่งประเทศไทยกําหนดวิธี AMA สําหรับการคํานวณมูลค่าเทียบเท่าสินทรัพย์เสี่ยงด้านปฏิบัติการเพิ่มเติม เพื่อให้ธนาคารพาณิชย์ที่มีความพร้อมและมีระบบการบริหารความเสี่ยงด้านปฏิบัติการที่มีประสิทธิภาพสามารถขออนุญาตธนาคารแห่งประเทศไทยใช้วิธีการและ/หรือแบบจําลองภายในในการคํานวณฐานเงินกองทุนขั้นต่ําสําหรับความเสี่ยงด้านการปฏิบัติการได้ เพื่อให้เงินกองทุนขั้นต่ําตามกฎหมายสําหรับความเสี่ยงด้านปฏิบัติการสามารถสะท้อนระดับความเสี่ยงด้านปฏิบัติการและความสามารถในการบริหารความเสี่ยงด้านปฏิบัติการของธนาคารพาณิชย์แต่ละแห่งได้ดีขึ้น ทั้งนี้ ธนาคารพาณิชย์ต้องมีกรอบการบริหารความเสี่ยงด้านปฏิบัติการที่ครอบคลุมความเสี่ยงด้านปฏิบัติการทั้งหมดตามคําจํากัดความในประกาศฉบับนี้มีระบบการวัดความเสี่ยงด้านปฏิบัติการท่าสามารถสะท้อนความเสี่ยงได้อย่างเหมาะสมซึ่งมีการพัฒนาปรับปรุงให้ทันกับการเปลี่ยนแปลงสภาพแวดล้อมและแนวคิดหรือวิธีปฏิบัติใหม่ ๆ ในภาคธุรกิจธนาคารพาณิชย์อยู่เสมอ รวมทั้งมีการควบคุมที่ดีเพื่อรักษาความน่าเชื่อถือของระบบการวัดความเสี่ยงด้านปฏิบัติการ อนึ่ง หลักเกณฑ์การดํารงเงินกองทุนขั้นต่ําสําหรับความเสี่ยงด้านปฏิบัติการโดยวิธี AMA ตามประกาศฉบับนี้ใช้บังคับกับธนาคารพาณิชย์ในระดับธนาคารพาณิชย์แต่ละแห่ง (Solo basis) เท่านั้น โดยธนาคารแห่งประเทศไทยจะออกหลักเกณฑ์ในระดับกลุ่ม (Consolidated basis) ในระยะต่อไป 4.3 การขออนุญาตใช้วิธี AMA ธนาคารพาณิชย์ที่ประสงค์จะใช้วิธี AMA ในการคํานวณมูลค่าเทียบเท่าสินทรัพย์เสี่ยงด้านปฏิบัติการ ต้องได้รับอนุญาตจากธนาคารแห่งประเทศไทย โดยในการขออนุญาตดังกล่าว ธนาคารพาณิชย์ต้องมีการประเมินตนเองด้วยว่ามีคุณสมบัติสอดคล้องและสามารถปฏิบัติตามหลักเกณฑ์ที่กําหนดในประกาศฉบับนี้ได้ 4.3.1 คุณสมบัติของผู้ยื่นขออนุญาตใช้วิธี AMA (1) ธนาคารพาณิชย์ที่ประสงค์จะใช้วิธี AMA ในการคํานวณมูลค่าเทียบเท่าสินทรัพย์เสี่ยงด้านปฏิบัติการ ต้องมีการบริหารความเสี่ยงด้านปฏิบัติการ ด้านเครดิต และด้านตลาดในระดับปานกลางหรือดีกว่าตามเกณฑ์การจัดระดับความเสี่ยงรวม (Aggregate rating) จากผลการตรวจสอบของธนาคารแห่งประเทศไทยครั้งล่าสุด (2) ธนาคารพาณิชย์ที่ประสงค์จะใช้วิธี AMA ต้องผ่านเกณฑ์มาตรฐานขั้นต่ําสําหรับวิธี AMA ทั้งเชิงคุณภาพและเชิงปริมาณ ตามที่กําหนดในข้อ 4.5 และที่กําหนดเพิ่มเติมในเอกสารแนบ 1 และเอกสารแนบ 2 (3) ธนาคารพาณิชย์ที่ประสงค์จะใช้วิธี AMA ต้องจัดเตรียมข้อมูลและเอกสารหลักฐานที่เกี่ยวข้องกับการใช้วิธี AMA ทั้งหมดเป็นภาษาไทยหรือภาษาอังกฤษไว้ที่ธนาคารพาณิชย์เพื่อให้ธนาคารแห่งประเทศไทยตรวจสอบได้ โดยธนาคารพาณิชย์ต้องสามารถให้ข้อมูลรายละเอียดของระบบการวัดความเสี่ยงด้านปฏิบัติการและวิธีการที่ใช้ในการคํานวณฐานเงินกองทุนขั้นต่ําสําหรับความเสี่ยงด้านปฏิบัติการโดยวิธี AMA ได้ และสามารถแสดงให้ธนาคารแห่งประเทศไทยเห็นว่าระบบการวัดความเสี่ยงด้านปฏิบัติการและวิธีการที่ใช้ในการคํานวณฐานเงินกองทุนขั้นต่ําสําหรับความเสี่ยงด้านปฏิบัติการดังกล่าวสามารถสะท้อนความเสี่ยงด้านปฏิบัติการของธนาคารพาณิชย์ได้อย่างเหมาะสม 4.3.2 การยื่นขออนุญาตและกรอบการใช้วิธี AMA ธนาคารพาณิชย์ที่ประสงค์จะใช้วิธี AMA ต้องมีคุณสมบัติตามหลักเกณฑ์ที่ธนาคารแห่งประเทศไทยกําหนดในข้อ 4.3.1 และต้องปฏิบัติตามหลักเกณฑ์การยื่นขออนุญาตและกรอบการใช้วิธี AMA ตามที่กําหนดในเอกสารแนบ 3 อนึ่ง ธนาคารแห่งประเทศไทยยังไม่อนุญาตให้ธนาคารพาณิชย์ที่เป็นบริษัทลูกของธนาคารพาณิชย์ต่างประเทศหรือสาขาของธนาคารพาณิชย์ต่างประเทศในประเทศไทยใช้วิธีการจัดสรรเงินกองทุนสําหรับความเสี่ยงด้านปฏิบัติการ (Allocation mechanism) ที่คํานวณโดยวิธี AMA จากธนาคารพาณิชย์ต่างประเทศมายังธนาคารพาณิชย์ที่เป็นบริษัทลูกของธนาคารพาณิชย์ต่างประเทศหรือสาขาในประเทศไทยเพื่อการดํารงเงินกองทุนตามกฎหมายของธนาคารพาณิชย์ที่เป็นบริษัทลูกของธนาคารพาณิชย์ต่างประเทศหรือสาขาของธนาคารพาณิชย์นั้น โดยธนาคารพาณิชย์ที่เป็นบริษัทลูกของธนาคารพาณิชย์ต่างประเทศหรือสาขาของธนาคารพาณิชย์ดังกล่าวจะต้องคํานวณเงินกองทุนขั้นต่ําตามกฎหมายสําหรับความเสี่ยงด้านปฏิบัติการเองโดยใช้วิธีการที่ธนาคารแห่งประเทศไทยและผู้กํากับดูแลที่เกี่ยวข้องอนุญาต 4.3.3 การกลับไปใช้วิธีอื่นที่ซับซ้อนน้อยกว่า ธนาคารพาณิชย์ที่ได้รับอนุญาตให้ใช้วิธี AMA ในการคํานวณมูลค่าเทียบเท่าสินทรัพย์เสี่ยงด้านปฏิบัติการแล้ว จะไม่สามารถกลับไปใช้วิธีอื่นที่ซับซ้อนน้อยกว่าได้ เว้นแต่จะได้รับอนุญาตจากธนาคารแห่งประเทศไทยเป็นรายกรณี โดยจะต้องมีเหตุผลอันสมควรเป็นกรณีพิเศษเท่านั้น อย่างไรก็ดี ในกรณีที่ธนาคารพาณิชย์มีคุณสมบัติไม่ผ่านเกณฑ์หรือไม่สามารถปฏิบัติตามเกณฑ์มาตรฐานขั้นต่ําสําหรับวิธี AMA ที่ธนาคารแห่งประเทศไทยกําหนดได้หลังจากที่เคยได้รับอนุญาตแล้วธนาคารแห่งประเทศไทยอาจสั่งการให้ธนาคารพาณิชย์ใช้วิธีที่ซับซ้อนน้อยกว่าสําหรับบางหน่วยงานหรือบางสายธุรกิจ หรือสําหรับทุกหน่วยงานหรือทุกสายธุรกิจของธนาคารพาณิชย์ได้เป็นการชั่วคราว จนกว่าธนาคารพาณิชย์ได้ปรับปรุงจนมีคุณสมบัติผ่านเกณฑ์และสามารถปฏิบัติตามเกณฑ์มาตรฐานขั้นต่ําสําหรับวิธี AMA ได้ หรือธนาคารแห่งประเทศไทยอาจสั่งการในลักษณะอื่น ๆ ตามที่เห็นสมควร 4.4 การคํานวณมูลค่าเทียบเท่าสินทรัพย์เสี่ยงด้านปฏิบัติการโดยวิธี AMA ให้ธนาคารพาณิชย์ที่ได้รับอนุญาตให้ใช้วิธี AMA คํานวณมูลค่าเทียบเท่าสินทรัพย์เสี่ยงด้านปฏิบัติการโดยวิธี AMA ด้วยการคูณฐานเงินกองทุนขั้นต่ําสําหรับความเสี่ยงด้านปฏิบัติการโดยวิธี AMA (ได้แก่ ผลลัพธ์ที่ได้จากวิธีและ/หรือแบบจําลองภายในของธนาคารพาณิชย์) ด้วยค่าคงที่ 12.5 และนํามูลค่าเทียบเท่าสินทรัพย์เสี่ยงด้านปฏิบัติการโดยวิธี AMA ที่ได้ไปรวมกับมูลค่าเทียบเท่าสินทรัพย์เสี่ยงด้านปฏิบัติการโดยวิธีอื่น (ถ้ามี เช่น ในกรณีที่ธนาคารพาณิชย์ได้รับอนุญาตให้ใช้วิธี AMA ร่วมกับวิธีอื่น (Partial use) ตามเอกสารแนบ 3 ข้อ 2) สินทรัพย์เสี่ยงด้านเครดิต และสินทรัพย์เสี่ยงด้านตลาด เพื่อนําไปคํานวณหาเงินกองทุนขั้นต่ําตามกฎหมายที่ธนาคารพาณิชย์จะต้องดํารงต่อไป 4.5 เกณฑ์มาตรฐานขั้นต่ําสําหรับวิธี AMAธนาคารพาณิชย์ที่ใช้วิธี AMA ในการคํานวณมูลค่าเทียบเท่าสินทรัพย์เสี่ยงด้านปฏิบัติการต้องปฏิบัติตามหลักเกณฑ์หรือแนวปฏิบัติธนาคารแห่งประเทศไทยว่าด้วยการบริหารความเสี่ยงด้านปฏิบัติการ และต้องปฏิบัติตามเกณฑ์มาตรฐานขั้นต่ําที่ธนาคารแห่งประเทศไทยกําหนดสําหรับธนาคารพาณิชย์ที่ใช้วิธี AMA ดังต่อไปนี้ ซึ่งจะมีความเข้มงวดกว่าแนวทางการบริหารความเสี่ยงและเกณฑ์มาตรฐานขั้นต่ําสําหรับวิธี SA-OR 4.5.1 เกณฑ์มาตรฐานขั้นต่ําเชิงคุณภาพ ธนาคารพาณิชย์ที่ใช้วิธี AMA ต้องมีกรอบการบริหารความเสี่ยงด้านปฏิบัติการที่มีคุณสมบัติครบถ้วน และปฏิบัติตามเกณฑ์มาตรฐานขั้นต่ําเชิงคุณภาพอื่น ๆ ดังต่อไปนี้ (1) กรอบการบริหารความเสี่ยงด้านปฏิบัติการ (Operational risk management framework) (1.1) กรอบการบริหารความเสี่ยงด้านปฏิบัติการของธนาคารพาณิชย์ต้องมีหลักการที่เหมาะสมและน่าเชื่อถือ นํามาบังคับใช้อย่างเที่ยงตรง รวมทั้งสนับสนุนให้การจัดเก็บข้อมูลความเสียหายด้านปฏิบัติการ การประเมินและการวัดความเสี่ยงด้านปฏิบัติการ ตลอดจนการคํานวณเงินกองทุนขั้นต่ําตามกฎหมายสําหรับความเสี่ยงด้านปฏิบัติการ มีความน่าเชื่อถือ เหมาะสม สอดคล้องกับความซับซ้อนในการดําเนินธุรกิจของธนาคารพาณิชย์ และสามารถตรวจสอบได้ (1.2) ธนาคารพาณิชย์ต้องแสดงให้ธนาคารแห่งประเทศไทยเห็นว่ามีกระบวนการกําหนดกรอบการบริหารความเสี่ยงด้านปฏิบัติการ และกระบวนการติดตามดูแลให้กรอบดังกล่าวมีความสอดคล้องกับการดําเนินธุรกิจอย่างต่อเนื่อง นอกจากนี้ ธนาคารพาณิชย์ต้องคํานึงถึงพัฒนาการของแนวปฏิบัติด้านการพัฒนาแบบจําลองสําหรับการวัดความเสี่ยงด้านปฏิบัติการของภาคธุรกิจธนาคารพาณิชย์ในการประเมินแนวปฏิบัติดังกล่าว (1.3) วิธี AMA จะต้องมีบทบาทสําคัญในกระบวนการบริหารความเสี่ยงและกระบวนการตัดสินใจของธนาคารพาณิชย์ ทั้งนี้ ธนาคารพาณิชย์ต้องนําระบบการวัดความเสี่ยงด้านปฏิบัติการภายใต้วิธี AMA ที่มีผลการทดสอบความน่าเชื่อถือเป็นที่น่าพอใจไปใช้ในกระบวนการบริหารความเสี่ยงของธนาคารพาณิชย์ โดยต้องแสดงให้เห็นว่าข้อมูลที่ใช้และผลลัพธ์จากระบบการวัดความเสี่ยงด้านปฏิบัติการเป็นส่วนสําคัญในกระบวนการตัดสินใจ ธรรมาภิบาล และการบริหารความเสี่ยงด้านปฏิบัติการของธนาคารพาณิชย์ ซึ่งรวมถึงกระบวนการติดตามและควบคุมลักษณะความเสี่ยงด้านปฏิบัติการ เช่น ข้อมูลดังกล่าวต้องเป็นส่วนประกอบหลักของการรายงานความเสี่ยง การรายงานเพื่อการบริหารจัดการการจัดสรรเงินกองทุนภายใน และการวิเคราะห์ความเสี่ยงของธนาคารพาณิชย์ เป็นต้น (2) เกณฑ์มาตรฐานขั้นต่ําเชิงคุณภาพอื่น ๆ ตามที่กําหนดในเอกสารแนบ 1 เช่น หน้าที่และความรับผิดชอบของคณะกรรมการและผู้บริหารระดับสูงของธนาคารพาณิชย์ งานบริหารความเสี่ยงด้านปฏิบัติการ ความเพียงพอของทรัพยากรสําหรับการใช้วิธี AMA การรายงานความเสี่ยงด้านปฏิบัติการการจัดทํากรอบการบริหารความเสี่ยงด้านปฏิบัติการไว้เป็นเอกสาร การสอบทานการปฏิบัติงานให้สอดคล้องกับกรอบการบริหารความเสี่ยงด้านปฏิบัติการ 4.5.2 เกณฑ์มาตรฐานขั้นต่ําเชิงปริมาณ ธนาคารพาณิชย์ที่ใช้วิธี AMA ต้องมีการจัดเก็บข้อมูลความเสียหายด้านปฏิบัติการอย่างเป็นระบบและปฏิบัติตามเกณฑ์มาตรฐานขั้นต่ําเชิงปริมาณดังนี้ (1) ระบบการวัดความเสี่ยงด้านปฏิบัติการของธนาคารพาณิชย์ต้องมีหลักการที่เหมาะสมและน่าเชื่อถือ ครอบคลุมครบถ้วน มีการนําไปใช้อย่างสอดคล้องทั่วถึงและสม่ําเสมอ ตลอดจนมีความโปร่งใสและได้รับการสอบทานและทดสอบความน่าเชื่อถืออย่างเป็นอิสระ (2) ระบบการวัดความเสี่ยงด้านปฏิบัติการของธนาคารพาณิชย์ต้องครอบคลุมแหล่งที่มาของความเสี่ยงด้านปฏิบัติการที่มีนัยสําคัญทั้งหมดของธนาคารพาณิชย์ ซึ่งรวมถึงเหตุการณ์ที่มีโอกาสเกิดน้อยแต่มีความเสียหายรุนแรง (3) ระบบการวัดความเสี่ยงด้านปฏิบัติการอาจมีความหลากหลาย ซึ่งธนาคารพาณิชย์ต้องพัฒนาระบบการวัดความเสี่ยงด้านปฏิบัติการที่เหมาะสมกับลักษณะและความซับซ้อนในการประกอบธุรกิจของธนาคารพาณิชย์โดยยึดหลักความระมัดระวังในการเลือกวิธีการและ/หรือแบบจําลองและการตั้งสมมติฐาน (4) ธนาคารพาณิชย์ต้องสามารถแสดงให้ธนาคารแห่งประเทศไทยเห็นว่าฐานเงินกองทุนขั้นต่ําสําหรับความเสี่ยงด้านปฏิบัติการที่คํานวณได้จากระบบการวัดความเสี่ยงด้านปฏิบัติการมีความเหมาะสมและสอดคล้องกับลักษณะความเสี่ยงด้านปฏิบัติการ (Operational risk profile) รวมทั้งสามารถชี้แจงเหตุผลต่อธนาคารแห่งประเทศไทย ในกรณีที่ฐานเงินกองทุนขั้นต่ําสําหรับความเสี่ยงด้านปฏิบัติการที่คํานวณได้มีการเปลี่ยนแปลงอย่างมีนัยสําคัญ (5) แหล่งที่มาของข้อมูลและวิธีการที่ใช้คํานวณเงินกองทุนภายใน (Economic capital)สําหรับความเสี่ยงด้านปฏิบัติการของธนาคารพาณิชย์ควรสอดคล้องกับระบบการวัดความเสี่ยงด้านปฏิบัติการที่ใช้คํานวณฐานเงินกองทุนขั้นต่ําสําหรับความเสี่ยงด้านปฏิบัติการตามหลักเกณฑ์ที่ธนาคารแห่งประเทศไทยกําหนดทั้งนี้ หามีความแตกต่างเกิดขึ้น ธนาคารพาณิชย์ต้องสามารถชี้แจงเหตุผลต่อธนาคารแห่งประเทศไทยได้ (6) เพื่อกระตุ้นให้เกิดพัฒนาการในการบริหารความเสี่ยงด้านปฏิบัติการภายในองค์กรธนาคารพาณิชย์ควรมีวิธีการในการจัดสรรเงินกองทุนภายใน (Economic capital) สําหรับความเสี่ยงด้านปฏิบัติการให้แก่สายงานหลัก (7) เกณฑ์มาตรฐานขั้นต่ําเชิงปริมาณอื่น ๆ ตามที่กําหนดในเอกสารแนบ 2 เช่น การวัดความเสี่ยงด้านปฏิบัติการ ข้อมูล 4 ประเภทที่ใช้ในระบบการวัดความเสี่ยงด้านปฏิบัติการ การตั้งค่าใช้จ่ายเพื่อรองรับความเสียหายที่คาดว่าจะเกิดขึ้น การปรับลดความเสี่ยง การทดสอบความน่าเชื่อถือของระบบการวัดความเสี่ยงด้านปฏิบัติการอื่นๆ - 5. วันเริ่มต้นบังคับใช้ ประกาศนี้ใช้บังคับตั้งแต่วันที่ถัดจากวันประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 20 กุมภาพันธ์ 2555 (นางประสาร ไตรตรัน์วรกุล)ผู้ว่าการธนาคารแห่งประเทศไทย